L’Escola Municipal de Teatre de Sagunt rep una menció d’honor en els Premis Buero de Teatre Jove
14 de juny 2017

![](/media/1eho01om/48_c_aulajove.jpg)  

L'Escola Municipal de Teatre de Sagunt ha sigut condecorada amb un esment d'honor en els Premis Buero de Teatre Jove pel seu “**ús del teatre com a eina per al debat juvenil**”. En este cas, el premi ha recaigut en el grup Aula Jove amb l'exercici escènic _Die_ _Selektion_, escrit i dirigit per Ismael Bereje. El lliurament ha tingut lloc en el Teatre Olympia de València i van assistir Ismael Bereje, acompanyat pel regidor de Joventut, Guillermo Sampedro, i de sis dels dèneu joves actors amb què compta este grup de l'Aula Jove de Teatre.

  
Segons explica el regidor de Joventut, Guillermo Sampedro, “**este premi suposa una recompensa al gran treball que s'està fent des de l'Escola Municipal de Teatre en totes les seues modalitats. Som una ciutat que viu el teatre i esta menció és un símptoma de la bona salut de la qual gaudeix el teatre a Sagunt i, especialment, de la nostra escola**”.

  
Els Premis Buero de Teatre Jove estan organitzats per la Fundació Coca Cola, juntament amb el Ministeri d'Educació i Cultura, i cerquen impulsar les arts escèniques i apostar per la formació de joves artistes. Es tracta d'un dels concursos més prestigiosos en el panorama nacional pel que fa al teatre juvenil.

  
L'obra _Die_ _Selektio__n_, que va ser estrenada l'any passat, forma part del treball d'un dels grups d'Aula Jove, que decideix posar-se en la pell d'uns refugiats per a sentir el que significa un camp de treball i com són les emocions per les quals transiten aquells que abandonen les seues llars per a cercar una vida millor, encara que aqueixa vida millor no arribe mai o es veja pertorbada per interessos particulars o per la desídia internacional. El resultat és un muntatge, dirigit i escrit per Ismael Bereje, la pretensió màxima del qual és el compromís, el respecte i la cerca de respostes a este problema tan desolador com és el dels refugiats en els camps de treball.

  

Ismael Bereje assegura que es tracta d'un muntatge **“pensat per a parlar sobre la realitat dels refugiats de qualsevol part del món i que, a més, va servir per a conscienciar un grup de joves que es van posar en la pell de gent molt allunyada en l’aspecte físic però molt propera en allò emocional**”. És precisament eixa implicació per part de l'equip la que li ha servit el premi **“és menció dedicat al debat en l'aula, debat que ha generat el treball de recerca dins de la classe”​**

**![](/media/g4qgr034/48c_aulajove.jpg)  
  
  
**

*   [](http://www.facebook.com/sharer.php?u=https://aytosagunto.es/va/actualitat/l-escola-municipal-de-teatre-de-sagunt-rep-una-mencio-d-honor-en-els-premis-buero-de-teatre-jove/ "Facebook")
*   [](http://twitter.com/share?url=https://aytosagunto.es/va/actualitat/l-escola-municipal-de-teatre-de-sagunt-rep-una-mencio-d-honor-en-els-premis-buero-de-teatre-jove/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-escola-municipal-de-teatre-de-sagunt-rep-una-mencio-d-honor-en-els-premis-buero-de-teatre-jove/ "Linked In")
*   [](mailto:?body=https://aytosagunto.es/va/actualitat/l-escola-municipal-de-teatre-de-sagunt-rep-una-mencio-d-honor-en-els-premis-buero-de-teatre-jove/)